ترامپین کئچمیش وکیلی مایکل کوهن ده ساوجیلیقلا آنلاشدی.
بئله‌لیکله، وکیل کوهن، کامپانیا قایناق‌لاری‌نین قانون‌سوز ایستیفاده‌سی، وئرگی قاچیرماسی  و دولاندیرجیلیغی ایله باغلی محکمه‌ده جورمونو قبول ائدیب.
کامپانیا قایناق‌لاری‌نین قانون‌سوز ایستیفاده‌سی، وئرگی قاچیرماسی و دولاندیرجیلیغی ایله گوناهلان‌دیران کوئن ین، آنلاشما قارشی‌لیغی 3 ایله 5 ایل جزا آلاجاغی بیلدیریلیر.
آنلاشما‌نین اساس حساس طرفی ایسه روسیا آراشدیرماسینی ماراقلان‌دیران ایستیقامتی.
کوئن ین ساوجیلیغا روسیا آراشدیرماسینی ایشیقلان‌دیرا‌جاق معلومات‌لار وئرمه‌سی حالیندا، ترامپین رهبرلیگی تهلوکه‌یه گیره‌جک.
کوئن ین، روسیا آراشدیرماسی ایله باغلی کریتیک اهمیتده بعضی معلومات‌لار وئره بیله جگی بیلدیریلیر.
مایکل کوئن، پرزیدنت سئچیم‌لری عرفه‌سینده، روس دلگاسیونونون ترامپین دسته‌سینه یاردیم تکلیف ائتدیگی، بو مقصدله گؤروشمه کئچیریلدیگی و همین علاقه‌دن ترامپین دا خبردار اولدوغونو سؤیله‌دی.
ترامپ ایسه سؤزوگئدن گؤروشمه‌دن خبری‌نین اولمادیغینی ساوونور.
وکیل مایکل کوئن، ترامپین 2006-جی ایلده 10 آی عرضینده یاساق علاقه یاشادیغی بیر قادینا 150 مین دو‌لار اؤدنیش آپاریلدیغینی دا قبول ائدیب.
اورتایا چیخان بیر سس یازی‌سیندا ترامپ و وکیلی، بو آداما سوسماق اوچون وئریله‌جک اؤدمگی دانیشیر.
گؤروشمه نین کوئن طرفین‌دن گیزلیجه قئید ائدیلدیگی و اعتراف مرحله‌سینده اورتایا چیخاردیغی بیلدیریلیب
